וו סאנג-הייוק

וו סאנג-הייוק (בקוריאנית: 우상혁; נולד ב-23 באפריל 1996) הוא אתלט דרום קוריאני, פעמיים סגן אלוף עולם (יוג'ין 2022, טוקיו 2025), ופעמיים אלוף העולם באולם (בלגרד 2022 ונאנג'ינג 2025) בקפיצה לגובה.

 ביוגרפיה 
וו סאנג-הייוק נולד וגדל בטג'אן, קוריאה הדרומית.

2013
 אלוף עולם עד גיל 18 
באליפות העולם עד גיל 18 שנערכה בדונצק, אוקראינה ב-2013 זכה במדליית זהב בקפיצה לגובה בתוצאה של 2.20 מטר.

2014
 מדליית ארד באליפות עולם עד גיל 20 
באליפות העולם עד גיל 20 שנערכה ביוג'ין, אורגון, ארצות הברית ב-2014 זכה במדליית ארד בקפיצה לגובה בתוצאה של 2.24 מטר.

 2015 
באליפות אסיה שנערכה בווהאן שברפובליקה העממית של סין ביוני סיים במקום עשירי בקפיצה לגובה בתוצאה של 2.10 מטר.

2016
באליפות אסיה באולם שנערכה בדוחה שבקטר בפברואר סיים במקום 12 בקפיצה לגובה בתוצאה של 2.10 מטר.

באולימפיאדת ריו דה ז'ניירו סיים במקום 22 בקפיצה לגובה בתוצאה של 2.26 מטר.

 2017 
 אלוף אסיה 
באליפות אסיה שנערכה בבובנשוואר, הודו, ביולי 2017 זכה במדליית זהב בקפיצה לגובה בתוצאה של 2.30 מטר.

באליפות העולם שנערכה בלונדון שבממלכה המאוחדת באוגוסט סיים במקום 25 בקפיצה לגובה בתוצאה של 2.22 מטר.

 2018 
 סגן אלוף משחקי אסיה 
במשחקי אסיה שנערכו בג'קרטה שבאינדונזיה באוגוסט זכה במדליית כסף בקפיצה לגובה בתוצאה של 2.28 מטר.

 2019 
באליפות אסיה שנערכה בדוחה באפריל סיים במקום שביעי בקפיצה לגובה בתוצאה של 2.19 מטר.

 2021 
 מקום רביעי במשחקים האולימפיים 
באולימפיאדת טוקיו סיים במקום רביעי בקפיצה לגובה בתוצאה של 2.35 מטר.

 2022 
 אלוף עולם באולם 
באליפות העולם באולם שנערכה בבלגרד, סרביה במרץ 2022 זכה במדליית זהב בקפיצה לגובה בתוצאה של 2.34 מטר, לפני לואיק גאש משווייץ שזכה במדליית כסף (2.31 מטר), וג'יאנמרקו טאמברי מאיטליה והאמיש קר מניו זילנד שזכו במדליית ארד (2.31 מטר).

 סגן אלוף עולם 
באליפות העולם שנערכה ביוג'ין אותה שנה זכה במדליית כסף סיים בקפיצה לגובה בתוצאה של 2.35 מטר, אחרי מועתז עיסא בראשים מקטר (2.37 מטר) ולפני אנדריי פרוטסנקו מאוקראינה (2.33 מטר).

2023
 סגן אלוף אסיה באולם 
באליפות אסיה באולם שנערכה באסטנה שבקזחסטן בפברואר זכה במדליית כסף בקפיצה לגובה בתוצאה של 2.24 מטר.

 אלוף אסיה 
באליפות אסיה שנערכה בבנגקוק שבתאילנד ביולי זכה במדליית זהב בקפיצה לגובה בתוצאה של 2.28 מטר.

באליפות העולם שנערכה בבודפשט, הונגריה באוגוסט סיים במקום שישי בקפיצה לגובה בתוצאה של 2.29 מטר.

 סגן אלוף משחקי אסיה 
במשחקי אסיה שנערכו בהאנגג'ואו שברפובליקה העממית של סין באוקטובר זכה במדליית כסף בקפיצה לגובה בתוצאה של 2.33 מטר.

2024
 מדליית ארד באליפות עולם באולם 
באליפות העולם באולם שנערכה בגלאזגו, הממלכה המאוחדת במרץ 2024 זכה במדליית ארד בקפיצה לגובה בתוצאה של 2.28 מטר, אחרי האמיש קר (2.36 מטר) ושלבי מקיואן מארצות הברית (2.28 מטר).

באולימפיאדת פריז שנערכה באוגוסט סיים במקום שביעי בקפיצה לגובה בתוצאה של 2.27 מטר.

 2025 
 אלוף עולם באולם 
באליפות העולם באולם שנערכה בנאנג'ינג שברפובליקה העממית של סין במרץ זכה במדליית זהב בקפיצה לגובה בתוצאה של 2.31 מטר, לפני האמיש קר (2.28 מטר) וריימונד ריצ'רדס מג'מייקה (2.28 מטר).

קישורים חיצוניים

קטגוריה:קופצים לגובה
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:קופצים לגובה באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:נושאי דגל קוריאה הדרומית באולימפיאדה
קטגוריה:דרום קוריאנים שנולדו ב-1996